Държавен вестник, бр. 103, 2016 г., стр. 43

БРОЙ  103	
Д Ъ Р Ж А В Е Н  В Е С Т Н И К 	
СТР.  43  
мите възможности за спазване на изисква-
нията за извършване на дейности, свързани 
с разрешението или концесията.
(3) Органът по чл. 3, ал. 5 може мотивирано 
да възрази срещу определянето на оператора 
в 14-дневен срок от уведомяването по ал. 2, 
когато операторът не отговаря на изисква-
нията на наредбата или на приложимото 
законодателство. 
(4) Титулярите на разрешения или конце-
сионерите определят друг подходящ оператор 
или поемат задълженията му по тази наредба 
в случаите по ал. 3.
Чл. 10. (1) Титулярите на разрешения или 
концесионерите са длъжни да предоставят ин-
формацията, събрана в резултат на дейностите 
по търсене и проучване или проучване, или 
добив на подземни богатства – нефт и при-
роден газ, във водите по чл. 2, ал. 1 съгласно 
обхвата, условията и реда на глава четвърта 
от Закона за подземните богатства.
(2) Събраната по реда на ал. 1 информация 
може да бъде предоставена за ползване при 
условията и по реда на Наредбата за нацио-
налния геоложки фонд, приета с Постановле-
ние № 264 на Министерския съвет от 1999 г. 
(обн., ДВ, бр. 6 от 2000 г.; изм. и доп., бр. 54 
от 2006 г., бр. 43 от 2011 г. и бр. 5 от 2016 г.).
(3) Информацията по ал. 1 е поверителна по 
смисъла на чл. 14, ал. 1 от Закона за подзем-
ните богатства и не може да се разпространява 
като публична обществена информация по 
друг начин, освен по установения по ал. 2.
Чл. 11. Дейностите по търсене и проуч-
ване или проучване, или добив на подземни 
богатства – нефт и природен газ, във водите 
по чл. 2, ал. 1 се извършват в съответствие 
с изискванията на Закона за опазване на 
околната среда, Закона за биологичното раз-
нообразие, Закона за отговорността за пре-
дотвратяване и отстраняване на екологични 
щети и подзаконовите нормативни актове по 
тяхното прилагане. 
Чл. 12. (1) Прокарването на търсещ или 
проучвателен сондаж от непроизводствена 
инсталация се осъществява след осигуряване 
на обществен достъп до информацията по про-
цедурата и реда на глава шеста от Закона за 
опазване на околната среда, в т.ч. участие на 
обществеността за евентуалното въздействие 
върху околната среда на дейностите по тър-
сене и проучване или проучване, или добив 
на подземни богатства – нефт и природен газ, 
във водите по чл. 2, ал. 1.
(2) Общественият достъп до информаци-
ята и участието на обществеността по ал. 1 
се организират и провеждат при условията и 
по реда съответно на глава втора и пета от 
Наредбата за условията и реда за извършване 
на оценка на въздействието върху околната 
среда, приета с Постановление № 59 на Ми-
нистерския съвет от 2003 г. (обн., ДВ, бр. 25 от 
2003 г.; изм. и доп., бр. 3 от 2006 г., бр. 80 от 
2009 г., бр. 29 от 2010 г., бр. 3 от 2011 г., бр. 94 
от 2012 г. и бр. 12 от 2016 г.), и Наредбата за 
условията и реда за извършване на оценка 
за съвместимостта на планове, програми, 
проекти и инвестиционни предложения с 
предмета и целите на опазване на защитените 
зони, приета с Постановление № 201 на Ми-
нистерския съвет от 2007 г. (обн., ДВ, бр. 73 
от 2007 г.; изм. и доп., бр. 81 от 2010 г., бр. 3 
от 2011 г. и бр. 94 от 2012 г.).
(3) Министърът на околната среда и водите 
взема решение по реда на глава шеста от За-
кона за опазване на околната среда относно 
прокарването на сондаж, като взема предвид 
резултатите от участието на обществеността, 
след разглеждане на направените бележки и 
изразените мнения.
(4) Министърът на околната среда и водите 
провежда процедурата по ал. 3 в сроковете, 
определени в националното законодателство 
по околна среда.
Чл. 13. (1) Титулярите на разрешения или 
концесионерите експлоатират производствени-
те инсталации и свързаната инфраструктура 
в границите на площите, за които е предос-
тавено разрешение за търсене и проучване 
или за проучване или концесия за добив при 
условията и по реда на Закона за подземните 
богатства.
(2) Титулярите на разрешения, концесионе-
рите, операторите и собствениците трябва да 
спазват изискванията и да изпълняват задъл-
женията по тази наредба за срока на действие 
на предоставеното разрешение за търсене и 
проучване или за проучване или концесия за 
добив на подземни богатства – нефт и приро-
ден газ, във водите по чл. 2, ал. 1. 
(3) Органите по чл. 3, ал. 3 и 4 уведомяват 
министъра на енергетиката при установя-
ване на обстоятелства, при които третото 
лице – оператор, не може да спазва и не 
отговаря на изискванията на тази наредба.
(4) Министърът на енергетиката уведомява 
титулярите на разрешения или концесионерите 
за обстоятелствата по ал. 3.
(5) В случаите по ал. 4 титулярите на 
разрешения или концесионерите поемат 
отговорността за изпълнението на задълже-
нията по тази наредба и незабавно предлагат 
заместващо трето лице – оператор.
Чл. 14. Извършването на дейности, свър-
зани с производствени или непроизводствени 
инсталации, започва или продължава след 
приемане на доклада за големите опасности 
от органа по чл. 3, ал. 5.
Чл. 15. (1) Извършването на сондажни 
дейности или комбинирани дейности започва 
или продължава след приемане от органа по 
чл. 3, ал. 5 на доклада за големите опасности 
за включените инсталации и след: